devise
        
         (heraldikk)
Store norske leksikon,Historie,Historiske hjelpevitenskaper,Heraldikk
Devise er et uttrykk eller kort setning som beskriver en persons, slekts, institusjons eller stats motiver eller mål, og som har form av et ideal eller en leveregel eller som knytter an til en bestemt historisk hendelse; jamfør motto, valgspråk.
I heraldikken er devise betegnelse for et karakteristisk kjennetegn eller en figur sammen med et valgspråk. Ofte brukes det også om et valgspråk eller motto uten tilhørende figur eller merke over eller under, men det er denne figuren eller bildet som skiller devisen fra valgspråket. I spansk heraldikk finnes devisen ofte inne i skjoldet; i skotsk heraldikk er den vanligvis plassert over hjelmtegnet. Bildebruken i deviser er ofte allegorisk.Begrepet devise brukes også om de valgspråkene som anbringes under skjoldet i våpen, på faner, segl, mynter, ordensinsignier og lignende, for eksempel Dieu et mon droit (England), E pluribus unum (USA), Ret og Sandhed (Den Kongelige Norske St. Olavs Orden, egentlig kong Oscar 1s valgspråk), men formelt sett er dette valgspråk eller motto. Les mer i Store norske leksikon heraldikk heraldikkens historie